|  |  |  |
| --- | --- | --- |
| **http://www.eco.u-szeged.hu/site/upload/2015/03/imreh_szabolcs1_80x119.png**  **Imreh Szabolcs** | Kapcsolódó kép  **12-15 perc** | Mottó:  „Az okos emberek megoldják a problémákat, a zsenik pedig megelőzik őket.”  (Albert Einstein) |

**Uniós projektek menedzselése**


**I fejezet 3 olvasólecke:**

**Projektek és pályázatok**

Az oktatási tapasztalatok alapján gyakran felmerülő kérdés, hogy mi a projekt, mi a pályázat és hogyan kapcsolódik a két fogalom egymáshoz. Ezért röviden tisztázzuk ezt a kérdést. A közösségi beavatkozások szemléletmódjában **a projekt nem más, mint egy megtervezett fejlesztési elképzelés, amely valamilyen társadalmi problémát kíván orvosolni.** Ezt a fejlesztési elképzelést kell megfelelő módon megismertetni a külvilággal, többek között a potenciális donorszervezettel is. Ennek a logikának a következtében a **pályázat nem más, mint a projekt bemutatása a pályázat kiírója (potenciális támogató) által megkövetelt feltételeknek megfelelő formában.**Tehát végeredményben, amikor pályázatot nyújt be valaki, akkor elvi alapon nem tesz mást, mint a fejlesztési elképzelését (a saját projektjét) ismerteti egy előre meghatározott, rendezett formátumban. Azért is találjuk szerencsésnek az ilyen logika elfogadását, mert ezen szemlélet alapján egyszerűen értelmetlen vitatni a pályázat kiírója által támasztott elvárásokat. Kissé cinikusabban, de napi gyakorlathoz közelebb álló módon azt mondhatjuk: a pályázónak alapjaiban véve nincs semmi más dolga, csak annyi, hogy a donor által előre meghatározott formai előírásoknak megfelelően, a szükséges és releváns információkat közölve bemutassa a leendő projektjét.

Természetesen a pályázatok rendkívül sokszínűek lehetnek, kezdve a legegyszerűbb verzióktól a rendkívül összetett megoldásokig. **Főszabályként a pályázatok előre kötött formátumban készíthetők el, általánosságban ún. „pályázati űrlap” kerül kitöltésre**, illetve a potenciális támogató előre jelzi, hogy milyen kötelező és nem kötelező mellékletek tartozhatnak a pályázathoz. Mindig figyelembe kell venni, hogy a nem – az előre megadott – formátumban megadott pályázatok főszabályként nem tekinthetők pályázatnak, ezért az ilyen módon beadott támogatási kérelmek automatikusan – érdemi bírálat nélkül – elutasításra kerülnek.

Már itt a bevezető gondolatoknál ki szeretnénk emelni, hogy mindig a fejlesztési elképzelésünkhöz (projektünkhöz) keresünk forrást, azaz **a logikai sorrendben mindig a projektet követi a pályázat** (amely ebben az értelmezésben nem más, mint a projekt egyik lehetséges megfinanszírozási módjához szükséges adminisztratív eszköz).

A pályázatok rendkívüli sokszínűségének illusztrálására érdekességképp bemutatnánk, hogy a google keresőbe beütött „pályázatok” kifejezésre nagyjából 3.080.000 találatot kapunk ☺.

Emellett még érdekesebb, hogy a kapcsolódó keresések kategóriában az alábbi lehetőségeket kínálja fel:

**Pályázatok kapcsolódó keresései:**

* [pályázatok **magánszemélyeknek**](https://www.google.com/search?q=p%C3%A1ly%C3%A1zatok+mag%C3%A1nszem%C3%A9lyeknek&sa=X&ved=0ahUKEwiTtpj156DdAhUEQRoKHeLEDrIQ1QIIrAEoAA)
* [pályázatok **vállalkozásoknak**](https://www.google.com/search?q=p%C3%A1ly%C3%A1zatok+v%C3%A1llalkoz%C3%A1soknak&sa=X&ved=0ahUKEwiTtpj156DdAhUEQRoKHeLEDrIQ1QIIrQEoAQ)
* [pályázatok **magánszemélyeknek 2018**](https://www.google.com/search?q=p%C3%A1ly%C3%A1zatok+mag%C3%A1nszem%C3%A9lyeknek+2018&sa=X&ved=0ahUKEwiTtpj156DdAhUEQRoKHeLEDrIQ1QIIrgEoAg)
* [pályázatok **egyéni vállalkozóknak**](https://www.google.com/search?q=p%C3%A1ly%C3%A1zatok+egy%C3%A9ni+v%C3%A1llalkoz%C3%B3knak&sa=X&ved=0ahUKEwiTtpj156DdAhUEQRoKHeLEDrIQ1QIIrwEoAw)
* [pályázatok **2018**](https://www.google.com/search?q=p%C3%A1ly%C3%A1zatok+2018&sa=X&ved=0ahUKEwiTtpj156DdAhUEQRoKHeLEDrIQ1QIIsAEoBA)
* [**széchenyi 2020 nyertes** pályázatok](https://www.google.com/search?q=sz%C3%A9chenyi+2020+nyertes+p%C3%A1ly%C3%A1zatok&sa=X&ved=0ahUKEwiTtpj156DdAhUEQRoKHeLEDrIQ1QIIsQEoBQ)
* [pályázatok **diákoknak**](https://www.google.com/search?q=p%C3%A1ly%C3%A1zatok+di%C3%A1koknak&sa=X&ved=0ahUKEwiTtpj156DdAhUEQRoKHeLEDrIQ1QIIsgEoBg)
* [pályázatok **magánszemélyeknek 2017**](https://www.google.com/search?q=p%C3%A1ly%C3%A1zatok+mag%C3%A1nszem%C3%A9lyeknek+2017&sa=X&ved=0ahUKEwiTtpj156DdAhUEQRoKHeLEDrIQ1QIIswEoBw)

Vélelmezhetően nehéz olyan értelmes fejlesztési elképzelést kigondolni, amihez előbb vagy utóbb nem sikerül valamilyen pályázati forrást illeszteni.

# OLVASOK-CSELEKSZEM-TAPASZTALOK- TANULOK

***Kitől érdemes még tanulni?***

*Mészáros Géza (2012): Energetikai hatékonysági programok kidolgozása és menedzsmentje - program és projekt – elméleti megalapozás*

*https://www.tankonyvtar.hu/hu/tartalom/tamop412A/2010-0017\_46\_enegetikai\_hatekonysagi\_programok/ch01.html#id470590*

***Ellenőrző kérdések a megfelelőséghez:***

*a, Hogyan kapcsolódik a projekt és a pályázat fogalma egymáshoz?*

*b, Miért fontos, hogy mindig a megadott formátumban adjuk be a pályázatot?*

*c, Igaz az alábbi állítás: minden esetben a pályázatot követi a projekt kialakítása.*

***Adaptáció a kiválósághoz:***

*Vizsgáld meg, hogy Magyarországon milyen felületeken vannak összegyűjtve a pályázati lehetőségek! Készíts rövid listát ezekről!*

